Държавен вестник, бр. 26, 2013 г., стр. 106

СТР.  106	
Д Ъ Р Ж А В Е Н  В Е С Т Н И К 	
БРОЙ  26
При изменения във формата на гр. стълб – M40 Кифоза и лордоза, M41 Сколиоза – преценката за 
годността по графи 2, 3, 4, 5, 7 и 8 трябва да изхожда от величината и етиологията на изкривяването, 
функцията на гръбнака и летателната професия на освидетелствания. Кандидатите за летателно обу­
чение по графи 1 и 6 са негодни
При M42.0 Ювенилен остеохондрит на гръбначния стълб (болест на Шоерман-Мау) кандидатите 
за първоначално авиомедицинско освидетелстване с първа степен на заболяването(засягане на 1-2 
прешлена, без изразено клиновидно снижение и изменение на функцията) са годни без ограничения.
При втора степен (засягане до три прешлена, с леко клиновидно снижение на 1-2 прешлена и незна­
чителни функционални нарушения) се допускат до летателно обучение по индивидуална преценка, като 
се взема предвид завършено вкостяване на епифизарните ядра, тежестта на морфологичните изменения, 
засегнатия сегмент на гръбначния стълб, нарушенията на функцията му, развитието на мускулатурата. 
При втора степен със засягане на сегмента под IX торакален прешлен и лумбална локализация, както 
и при трета степен се взема решение за негодност.
(M45-M49) Спондилопатии
(М50-M54 ) Други дорзопатии 
Тук са включени увреждания на междупрешленните дискове, други дорзопатии и дорзалгия (паникулит, 
радикулопатия, цервикалгия, ишиас). 
Към буква „а“ се отнасят уврежданията на междупрешленните дискове при наличието на изразени и 
трайни нарушения в двигателната, сетивната сфера и в трофиката, които протичат с чести обостряния 
и са с остатъчна, неподдаваща се на лечение симптоматика. Решенията по всички графи са – негодни.
Към буква „б“ се отнасят леки остатъчни явления при наличието на нерезки нарушения в двига­
телната, сетивната сфера или трофиката, които не се отразяват на летателната длъжност. В период на 
обостряне на заболяването лицата от летателния състав подлежат на лечение или освобождаване от 
полети с изпълнение на задълженията по земната служба с противопоказания ТФН, уредна физкултура 
и полеви занятия.
Негодни по гр.1 и 6, а по гр.2, 3, 4, 5, 7 и 8 – решение по годността по чл. 7.
При успешно проведено неврохирургично лечение оперираните от дискова херния по графи 1 и 6 
са негодни за летателно обучение, а по всички останали графи са в летателна забрана за шест месеца 
от операцията с изпълнение по задълженията по земната служба, като противопоказанията са: ТФН, 
уредна физкултура, полеви занятия, нощен наряд. Пилотите по графа 2, 3 и 4 са годни за летателна 
длъжност на самолети и вертолети с двойно управление. По графа 7 годността за парашутни скокове 
е в индивидуален порядък.
Клас XIV. Болести на пикочо–половата система (N00-N99)
Гломерулни болести (N00-N08)
Тук спадат: нефритен синдром (гломерулонефрит, нефрит), нефрозен синдром, наследствена нефро­
патия и други.
Решенията са дадени в табличната част
Тубулоинтерстициални болести на бъбреците (N10-N16)
N10 Остър тубулоинтерстициален нефрит (пиелонефрит)
Решенията са дадени в табличната част
(N11-N16) Тубулоинтерстициални болести
Тук спадат: хроничен тубулоинтерстициален нефрит, обструктивна и рефлуксна нефропатия, ту­
булоинтерстициални и тубулни увреждания, предизвикани от лекарства и тежки метали, балканска 
нефропатия и други. 
Решенията са дадени в табличната част
Бъбречна недостатъчност(N17-N19)
Решенията са дадени в табличната част
Бъбречнокаменна болест (N20-N23)
Други нарушения на бъбреците и уретера (N25-N29) 
Други болести на пикочната система (N30-N39)
Летателният състав с конкременти в бъбреците, уретерите или пикочния мехур или след бъбречна 
колика, подлежат на изследване в ЦВМК и при необходимост се настаняват за клинично изследване. 
При наличие на камъни повторно изхвърляне на камъни или повторни пристъпи от бъбречни колики 
при наличие на аномалии в бъбреците и пикочните пътища, затрудняващи отделянето на урината в лека 
степен, с разстройство на функцията на бъбреците и пикочните пътища – са негодни по всички графи.
След оперативно изваждане или самостоятелно изхвърляне на единичен камък при наличие на 
нормална урина, отсъствие на болеви синдром и нарушение на функциите на бъбрека в порядъка на 
индивидуална оценка пилотите могат да бъдат признати за годни за летателна длъжност на самолети 
с двойно управление, а щурманите и другите членове на екипажа – годни без ограничение. При благо­
приятен резултат от повторно изследване пилотите могат да бъдат признати за летателна длъжност на 
самолети с единично управление, но не по-рано от 3 месеца след пристъпа на бъбречна колика. Лица­
та, допуснати на летателна длъжност по тази рубрика, подлежат на системно урологично наблюдение. 
При повторна колика или повторно изхвърляне на камък, без налични камъни в бъбреците и пи­
кочните пътища или на смущения на тяхната функция, се разрешава летателна длъжност на пилотите 
на всички видове транспортни самолети и вертолети с двойно управление. В случай, че се установят 
трайни изменения в урината, повече от две образувания на камъни, пристъпи от бъбречни колики или 
нарушение на функцията на бъбречно-пикочните пътища, всички от летателния състав са негодни за 
летателна длъжност.